Пенчо Славейков
От нея бягай, смърт за теб е тя!…

chitanka.info

„От нея бягай, смърт за теб е тя!

Омаян в нейните милувки,

несетно, с сладките целувки,

отрова пийш от нейните уста.“

— Млъкни! Комуто обичта е глума,

пред обичта той трябва да немей…

В сърцето ми отдавна тя живей.

Млъкни! Тя чува всяка дума.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.